wickkiey/tamil-wikipedia-chunked huggingface dataset:
# விக்கிப்பீடியா:முதற்பக்கக் கட்டுரைகள்/டிசம்பர் 25, 2006

**கிறிஸ்துமஸ்** ஆண்டு தோறும் நாசரேத்து இயேசுவின் பிறப்பைக் குறிக்கும் முகமாக கொண்டாடப்படுகிறது. கிறிஸ்துமஸ் கொண்டாட்டங்களில் இயேசுவின் பிறப்பை சித்தரிக்கும் சிறிய பொம்மைகளால் செய்யப்பட்ட மாட்டுத்தொழுவ காட்சிகளும், சண்ட குலோஸ், வாழ்த்து அட்டை மற்றும் பரிசு பரிமாறல், கிறிஸ்துமஸ் மரத்தை அழகுபடுத்துதல், கிறிஸ்துமஸ் கெரொல் பாடல் என்பன பொதுவாக அடங்கும். கிறிஸ்துமஸ் கிறிஸ்தவ கருத்துக்களோடு, கிறிஸ்தவத்துக்கு முந்திய காலப்பகுதியின் குளிர்கால கொண்டாடங்களின் சில பகுதிகளையும் தன்னகத்தே கொண்டுள்ளது. மதச் சார்பற்ற பகுதிகளாக குடும்ப உறுப்பினர்கள் ஒன்று கூடல், நல்லெண்ணங்களை வளர்த்தல் என்பன பின்பற்றப்படுகின்றன.
---  
**கிறிஸ்துமஸ் மரம்** கிறிஸ்துமஸ் திருநாளுடன் தொடர்புடைய பிரபலமான அங்கமாகும். பொதுவாக பசுமை மாறா ஊசியிலை கூம்பு மரங்கள் வீட்டுகுள்ளேயோ வெளியேயோ நிறுத்தப்பட்டு கிறிஸ்துமஸ் விளக்குகளாலும் ஏனைய கிறிஸ்துமஸ் அழகூட்டப் பொருட்களாலும் அழகூட்டப்படுவது வழக்கமாகும். கிறிஸ்துமஸ் பண்டிகைக்கு அண்மித்த நாட்களில் இம்மர அழகூட்டங்களை காணலாம். மரத்தின் உச்சியில் ஒரு முக்கோண அல்லது நட்சத்திர வடிவம் ஒன்றைக் காணலாம்.
# மாசி மகம்

**மாசி மகம்** என்பது மாசி மாத பௌர்ணமியுடன் கூடிவரும் மக நட்சத்திர நாளில் இந்துக்களால் கொண்டாடப்படும் ஒரு சிறப்பான நாளாகும். அன்றைய தினம் *கடலாடும் விழா* என்று கொண்டாடப்படுகிறது.  
பிறவிப் பெருங்கடலில் வீழ்ந்து துன்பக்கடலில் மாய்ந்தழுந்தும் ஆன்மாவானது இறைவனது அருட்கடலாகிய இன்பவெள்ளத்தில் அமிழ்ந்து திளைக்கச் செய்யும் நன்நாளே மாசிமகக் கடலாடு தீர்த்தமாகும். தீர்த்தமாட இயலாதவர்கள் விரதமிருந்து கோயிலுக்குச் சென்று இந்நாளைக் கொண்டாடுவர்.  
தமிழ் நாட்டில் 12 ஆண்டுகளுக்கு ஒரு முறை கும்பகோணத்தில் கும்பேசுவரர் கோயிலில் மாசிமகத் திருவிழா (மகாமகம்) சிறப்பாக நடைபெறும். அன்று யமுனை, சரசுவதி, கோதாவரி, நர்மதா, சிந்து, காவேரி போன்ற 12 நதிகள் மக்கள் கழுவிய பாவச்சுமைகளை அகற்றி புனிதம் பெற அங்கு வருவதாகவும். குரு சிம்ம ராசிக்கு வரும் இந்நாளில் எல்லோரும் கடலில் நீராடி நற்பேறு பெறுவர் என்பதும் ஐதீகம்.
# மாசி மகம்

## புராண நிகழ்வு

முன்பு ஒருகாலத்தில் வருணபகவானைப் பீடித்த பிரம்மஹத்தி அவரை கடலுக்குள் ஒளித்து வைத்திருந்தது. வருணபகவான் சிவபெருமானை வேண்ட, அவரும் அவரைக் காப்பாற்றினார். அவரை விடுவித்த தினம் மாசிமகம் ஆகும். அப்போது வருணன் சிவபெருமானை அன்றைய தினத்தில் புண்ணிய தீர்த்தமாடுவோரின் பாவங்களை நீக்கி அவர்களுக்கு வீடுபேற்றை அருள்படி வேண்டினான். அவரும் அவ்வாறே வரமளித்தார்.  
முன்பு ஒருகாலத்தில் பார்வதி சமேதராகக் கயிலையில் எழுந்தருளி இருந்தார். அப்பொழுது உமாதேவியார் அரனாரை அஞ்சலி செய்து எம்பெருமானின் தத்துவநிலையைச் சாற்றியருளும் படி கேட்டார். அதற்குப் பரமசிவன் "தேவி, பேரும், குணமும், உருவமும், செயலும் இல்லாத நாம் சக்தியால் அருவுருவங்கொண்டு செயற்படுகின்றோம்" என்றார். இதனைக் கேட்ட பார்வதி தன்னால் தான் எல்லாம் நடைபெறுகிறது என்று பெருமைப்பட்டாள். அதனால் சிவபெருமான் தான் இன்றி ஏதும் இயங்காது என்று கூறித் தனித்து நின்றார்.  
இதனால் உலகம் இயக்கமின்றி ஜடமாகியது. அம்பிகை அரனடியை வணங்கி எம்பெருமானே எல்லாம் நீரே என்று உணரப்பெற்றேன், கருணை புரிந்தருளுக என்று இறைஞ்சினார். அப்பொழுது சிவபெருமான் தான் தக்கனுகுக் கொடுத்த வரத்தை நிறைவேற்ற திருவுளங்கொண்டார். தேவியைப் பார்த்து உலகம் இயக்கமற்று இருந்த பாவம் உன்னையே சேரும் அப்பாவம் நீங்க நீயே யமுனை நதியில் வலம்புரிச் சங்குவடிவில் தவஞ்செய்யும்படி கட்டளையிட்டருளினார். அரனாரின் கட்டளைப்படி பார்வதி தேவியார் யமுனை நதியில் ஓர் தாமரை மலரில் வலம்புரிச் சங்கு வடிவில் தவஞ்செய்து கொண்டுருந்தார்.  
ஒரு மாசி மக நாளில் தட்ச பிரஜாபதி தனது மனைவி வேதவல்லியுடன் யமுனை நதியில் வந்து நீராடினான். அப்பொழுது அங்கு தாமரை மலரில் இருந்த வலம்புரிச் சங்கினைக் கண்டெடுத்தான். எடுத்த மாத்திரத்திலே அது பெண்ணுருவாயிற்று. இது சிவனாரின் வரப்படி பார்வதிதேவியாரே வந்தார் என உணர்ந்து வேதவல்லியுடன் அக்குழந்தையை அரண்மனைக்கு எடுத்துச் சென்றான். அம்பிகைக்கு தாட்சாயிணி என்று நாமகரணம் சூட்டி அன்புடன் வளர்த்தான் என்று கந்தபுராணம் கூறுகின்றது.  
அம்பிகை மாசி மக நட்சத்திரத்தில் அவதரித்ததால் மாசிமகம் பெருமை பெறுகின்றது.  
மாசி மாதம் சூரியன் கும்பராசியில் சஞ்சாரம் செய்வார், மக நட்சத்திரத்தில் சிங்கராசிக்குரியது. அன்று சந்திரன் மக நட்சத்திரத்தில் சிங்கராசியில் சஞ்சரிப்பார். இந்நாளே மாசிமகம் எனப்படும். இத்தினத்தில் தீர்தோற்சவம் நடைபெறுவது வழக்கம்,  
இந்தியாவில் கும்பகோணத்தில் மாசிமகம் மிகவும் சிறப்பாகக் கொண்டாடப் படுகின்றது. இதே போல வட இந்தியாவில் கும்பமேளா என்ற பெயரில் சிறப்பாகக் கொண்டாடுகின்றார்கள்.
# மாசி மகம்

## சங்க காலம் முதல் நடைபெறும் விழா

சங்க காலம் தொடங்கி இவ்விழா நடைபெற்றது தொடர்பான செய்திகள் இலக்கியங்களிலும், செப்பேடுகளிலும், கல்வெட்டுகளிலும் காணப்படுகின்றன.
# மாசி மகம்

## சங்க காலம் முதல் நடைபெறும் விழா

### இலக்கியங்கள்

மதுரைக் காஞ்சியின் ஆசிரியா் மாங்குடி மருதனாா் ஏழாம் நாள் இறுதியில் நீராடல் விழா அமைந்தது பற்றிக் குறிப்பிடுகின்றார். சங்க காலப் பாண்டிய மன்னன் முந்நீா் விழாவின் நெடியோன் என்று அழைக்கப்படுவதாக ஒன்பதாவது புறநானூற்றுப் பாடலில் காணப்படுகிறது. திருஞானசம்பந்தா் தன்னுடைய மயிலாப்பூா் பதிகத்தில் கபாலீசுவரரின் மாசிமகக் கடலாடு விழாவைப் பற்றிக் கூறுகிறார்.
# மாசி மகம்

## சங்க காலம் முதல் நடைபெறும் விழா

### செப்பேடு

கோக்கரு நந்தடக்கன் எனும் ஆய்குல மன்னன் (கி.பி.9ஆம் நூற்றாண்டு) வழங்கிய செப்பேட்டில் திருமாலுக்கு ஏழுநாள் திருவிழா எடுக்கப்பட்டது பற்றியும், பங்குனி விசாகம் ஆறாடுவது பற்றியும் குறிப்பிடப்பட்டுள்ளது.
# மாசி மகம்

## சங்க காலம் முதல் நடைபெறும் விழா

### கல்வெட்டுகள்

திருச்செந்தூரில் இரண்டாம் வரகுணபாண்டியரின் (கி.பி.862) மூன்று அதிகாரிகள் 1400 காசினை மூலதனமாகக் கொண்டு பல விழாக்கள் நடத்தியதையும், அதில் ஒரு விழாவாக மாசிமகம் குறிக்கப்பட்டுள்ளளதையும் காணலாம். இது கல்வெட்டுகளில் காணப்படும் தொன்மையான மாசிமக விழா பற்றிய குறிப்பாக உள்ளது.  
முதலாம் இராஜராஜ சோழன் காலத்தில் (கி.பி.1009) திருச்சி மாவட்டம் திருப்பராய்த்துறை மகாதேவா்க்கு மாசிமகத்தன்று பெருந்திருவமது படைக்கப்பட்டதாகவும், அதற்காக ஒன்றரை மா அளவு நிலம் நல்கப்பட்டு இரண்டு கல அரிசி கிடைக்க வழி செய்யப்பட்டதாகவும் கூறப்பட்டுள்ளது.  
இராசேந்திர சோழன் 4-ஆம் ஆட்சியாண்டில் (கி.பி.1016) நாகப்பட்டினக் கூற்றத்து ஊராா்கள் இறைவனது மாசிமக விழாவின் ஆறாம் நாள் செலவுகளுக்காக நிலமளித்த செய்தியினை அவ்ரிலுள்ள கல்வெட்டின்மூலமாக அறியலாம்.  
முதலாம் குலோத்துங்க சோழன் (கி.பி.1070-1126) தளபதி நரலோக வீரன் சிதம்பரம் கோயிலில் செய்த திருப்பணிகளை அழகான தமிழ்ப்பாடல்களாகவும், சமஸ்கிருதச் சுலோகங்களாகவும் சிதம்பரம் நூற்றுக்கால் மண்டபத்து தூண்களில் கல்வெட்டாக பொறித்துள்ளார். அவற்றில் ஒரு பாடலில் மாசிக் கடலாடலைப் பற்றியும், அதற்காக அம்மன்னன் அமைத்த மண்டபம், பெருவழி ஆகியவற்றையும் பற்றிக் கூறுகிறது.  
திருமறைக்காட்டில் ஏழு நாள் கொண்டாடப்பட்ட மாசித் திருநாளின் போது இறைவன் மோகனதேவருக்கு நாள் ஒன்றுக்கு பதின் கலமாக எழுபது கலம் நெல் தானமாக அளிக்கும் வகையில் பாலையூா் கிழவன் நாரணன் காடன் நிலம் தந்துள்ளதைப் பற்றியும், அம்மன்னனே இரண்டு ஆண்டுகளுக்குப்பின் மாசிமகத்துக்கு பெருந்திருவமது இறைவனுக்கு படைத்திட வேண்டி இன்னும் கூடுதலாக நிலமளித்துள்ளதைப் பற்றியும் கூறப்பட்டுள்ளது.  
திருவரங்கத்தில் கி.பி.1531-ஐ சார்ந்த விஜயநகா் காலக் கல்வெட்டின் மூலமாக உறையூரில் நடைபெற்ற மாசிமக விழா பற்றிய செய்தியை அறியமுடிகிறது.  
குடுமியான் மலையில் உள்ள குலோத்துங்கன் மற்றும் பரகேசரி பட்டமுடைய மற்றொரு சோழ மன்னன் ஆகியோரின் கல்வெட்டுக்கள் மாசி மக நாளில் பிராமணா்களுக்கும், பதினைந்து சிவனடியாா்களுக்கும் உணவு வழங்க 15 கழஞ்சு பொன் முதலாக வழங்கப்பட்டதைப் பற்றிக் கூறுகின்றன. மாசி மகவிழாவின்போது தெய்வங்கள் நீராடுவதும் அதன் பிறகு அருகில் அமைக்கப்பட்ட மண்டபம், தோப்பு ஆகியவற்றில் காட்சி தருவதும் அத்தெய்வங்களுக்கு பெருந்திருவமுது”படையல் படைக்கப்படுவதும் மரபு என்று மேற்சொன்ன கல்வெட்டுச் செய்திகள் விளக்குகின்றன.
# திருவெம்பாவை நோன்பு

**திருவெம்பாவை நோன்பு** என்பது மார்கழி மாத திருவாதிரை (நட்சத்திரம்) நட்சத்திரத்துக்கு ஒன்பது நாட்களுக்கு முன் தொடங்கி இந்துக்களால் கடைப்பிடிக்கப்படும் நோன்பாகும்.  
இந்நாட்களில் அதிகாலை எழுந்து நீராடி சுத்தமான ஆடை அணிந்து கோயில் சென்று சிவகாமி உடன் இருக்கும் நடராஜரைக் கண்டு அங்கு நடைபெறும் வழிபாட்டில் பங்குபற்றுவர். இந்நோன்புக் காலத்தில் ஒரு நேர உணவாக அவித்த உணவு மட்டுமே உண்பர்.  
இந்நோன்பைக் கன்னிப் பெண்களே கூடுதலாகக் கடைப்பிடிப்பர். இக்காலத்தில் கன்னிப் பெண்கள் அதிகாலையில் எழுந்து தம் தோழியரையும் அழைத்துக் கொண்டு நீர் நிலைகளுக்குச் சென்று அம்மையப்பர் புகழ்பாடி நீராடுவர். இதனைக் கண்ணுற்ற மாணிக்கவாசகப் பெருமான் இந்நிகழ்ச்சியையே திருவெம்பாவையாக 21 பாடல்களாகப் பாடினார். இப்பாடல்களையே இன்றும் திருவெம்பாவைக் காலங்களில் கோயில்களில் பாடுவது வழக்கம்.  
திருவெம்பாவை பூசைக்குரிய அபிபாகமாக பிட்டு படைக்கப்படுகின்றது. இதனால் இப்பூசை பிட்டுப்பூசை எனவும் அழைக்கப்படும்.
# தலவாக்கலை

<u>***தலவாக்கலை (Talawakelle)***</u> ***இலங்கையின்* மத்திய மாகாணத்தின் நுவரெலியா தேர்தல் மாவட்டத்தில்** **நுவரெலியா** நகரில் இருந்து 30 கிலோமீட்டர் தொலைவில் அமைந்துள்ள ஒரு சிறிய நகரமாகும். இது **அவிசாவளை** நகரையும் நுவரெலியா நகரையும் இணைக்கும் **ஏ-7 பெருந்தெருவில்** **கொட்டகலைக்கும் நானு** **ஓயாவுக்குமிடையே** அமைந்துள்ளது. இது **இலங்கை தொடருந்து** வலையமைப்பின் கொழும்பு-பேராதனை-பதுளை பாதையில் **கொட்டகலை, வட்டகொடை** தொடருந்து நிலையங்களுக்கிடையே அமைந்துள்ளது. பொடிமெனிகே, உடரடமெனிகே என்ற பெயருடைய தொடருந்துகள் இந்நகரைக் கடந்து செல்கின்றன.  
இது **மகாவலி கங்கையின்** முக்கிய கிளையாறான கொத்மலை ஓயா இந்கரை ஒட்டி பாய்கிறது. **இந்தியத் தமிழர்கள்** பெரும்பான்மையாக வாழும் ஒரு சில நகரங்களில் இதுவும் ஒன்றாகும். இதன் அரசியல் நிர்வாகம் தலவாக்கலை-லிந்துலை இணைந்த நகரசபையால் மேற்கொள்ளப்பட்டு வருகின்றது. இலங்கையின் தேயிலைத் துறையில் முக்கிய நகரங்களில் ஒன்றான தலவாக்கலையில் *<u>**இலங்கை தேயிலை ஆராய்ச்சி நிலையம்**</u>* அமைந்துள்ளது. இயற்கை அழகு மிக்க இப்பிரதேசத்தில் **டெவோன், புனித கிளயார்** , <u>**புனித அன்றுவ்**</u> போன்ற இலங்கையின் பிரசித்தமான நீர்வீழ்ச்சிகள் பல் அமைந்துள்ளன. யப்பான் நாட்டு நிதி உதவியுடன் மேற்கொள்ளப்படவுள்ள **மேல் கொத்மலை நீர்மின் உற்பத்தி திட்டம்** காரணமாக நகரின் பெரும் பகுதி நீருள் மூழ்கவுள்ளதால் நகரை வேறு பிரதேசத்துக்கு மாற்றுவதற்கான நடவடிக்கைகள் மேற்கொள்ளப்படுகின்றன.
# தலவாக்கலை

## ஆதாரம்

- அமைவிடம் பற்றிய தகவல்கள்
# லிந்துலை

**லிந்துலை** இலங்கையின் மத்திய மாகணத்தின் நுவரெலியா தேர்தல் மாவடத்தில் நுவரெலியா நகரில் இருந்து 25 கிலோமீட்டர் தொலைவில் அமைந்துள்ள ஒரு சிறிய நகரமாகும். இது அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில் அமைந்துள்ளது. இது மகாவலி கங்கையின் முக்கிய கிளையாறான கொத்மலை ஓயாவின் கரையில் அமைந்துள்ளது. இந்தியத் தமிழர்கள் பெரும்பாண்மையாக வாழும் ஒரு சில நகரங்களில் இதுவும் ஒன்றாகும். இதன் அரசியல் நிர்வாகம் தலவாக்கலை-லிந்துலை இணந்த நகரசபையால் மேற்கொள்ளப்பட்டு வருகின்றது. யப்பான் நாட்டு நிதி உதவியுடன் மேற்கொள்ளப்படவுள்ள மேல் கொத்மலை நீர்மின் உற்பத்தி திட்டம் காரணமாக தலவாக்கலை நகரின் பெரும் பகுதி நீருள் மூழ்கவுள்ளதால் அதற்கு மிக அருகில் அமைந்துள்ள லிந்துலை நகரம் முக்கியத்துவம் பெற்று வருகின்றது.
# வீரசிங்கம் துருவசங்கரி

**வீரசிங்கம் துருவசங்கரி** (செப்டம்பர் 5, 1950 - டிசம்பர் 2, 2006) இலங்கையைச் சேர்ந்த ஓர் அறிவியலாளரும் கண்டுபிடிப்பாளரும் மண் ஆராய்ச்சியாளரும் ஆவார். தொலைக்காட்டியாகவும் நுணுக்குக்காட்டியாகவும் பாவிக்கக்கூடிய கருவியொன்றை வடிவமைத்தார். அத்துடன் சூரிய அடுப்பு, பனிக்கட்டி, பனிமழை போன்றவற்றை அளக்கும் கருவிகளையும் கண்டுபிடித்தார்.
# வீரசிங்கம் துருவசங்கரி

## வாழ்க்கைக் குறிப்பு

யாழ்ப்பாணம், பருத்தித்துறையைப் பிறப்பிடமாகக் கொண்ட துருவசங்கரி புத்தூர் சோமஸ்கந்தா கல்லூரியின் முன்னாள் அதிபர் ச. வீரசிங்கம் - அன்னப்பாக்கியம் தம்பதியருக்கு 12வது மகவாகப் பிறந்தார். இவர் தமிழர் விடுதலைக் கூட்டணியின் தலைவர் வி. ஆனந்தசங்கரியின் சகோதரர் ஆவார். பருத்தித்துறை ஹாட்லிக் கல்லூரியில் கல்வி பயின்ற இவர் வேளாண்மைத் துறையில் முதுமாணி (MSc) பட்டத்தை 1977 இல் மொஸ்கோ லுமும்பா பல்கலைக்கழகத்தில் பெற்றார்.  
பட்டப்படிப்பை முடித்து இலங்கை திரும்பிய துருவசங்கரி இலங்கையில் மகாவலித் திட்டத்தில் இணைந்து பணியாற்றினார். பின்னர் கனடாவுக்கு புலம்பெயர்ந்தவர் அங்கு பல அறிவியல் ஆராய்ச்சிகளை மேற்கொண்டார். அத்துடன் பல அறிவியல் இதழ்களுக்கு ஆராய்ச்சிக் கட்டுரைகளை எழுதியுள்ளார்.
# வீரசிங்கம் துருவசங்கரி

## வெளியிட்ட நூற்கள்

- Research Articles on Palymyrah Palm (1979)
- Lost Aviation Technology (1994)
- என் மொழியின் கதை (2005)
- The Story of my Language. (2005)
# சாண்டில்யன்

**சாண்டில்யன்** (*Sandilyan*) (1910-1987) பிரபலமான தமிழ் எழுத்தாளர். இவர் வரலாற்றுச் சம்பவங்களை அடிப்படையாகக் கொண்ட புதினங்கள் எழுதிய எழுத்தாளர்களுள் ஒருவர் ஆவார். இவரது புதினங்கள் இதழ்களில் தொடர்களாக வெளிவந்துள்ளன.
# சாண்டில்யன்

## இளமைப்பருவம்

பாஷ்யம் அய்யங்கார் என்ற இயற்பெயர் கொண்ட சாண்டில்யன் தமிழ்நாட்டில் உள்ள திருக்கோவிலூரில் நவம்பர் 10, 1910ம் ஆண்டு பிறந்தார். இவரது பெற்றோர்- ராமனுஜம் அய்யங்கார் மற்றும் பூங்கோவில்வல்லி.சென்னையில் உள்ள பச்சையப்பா மற்றும் நேஷனல் மாடல் பள்ளிகளில் பயின்றார். திருச்சி செயின்ட் ஜோசஃப் கல்லூரியில் பட்டம்பெற்றார். கல்லூரியில் இருந்தபோது சி. ராஜகோபாலாச்சாரியின் தாக்கத்தால் இந்திய சுதந்திர போரட்டத்தில் இணைந்து இந்திய தேசிய காங்கிரசில் உறுப்பினரானார். 1929இல் ரங்கநாயகியை மணந்தார்.
# சாண்டில்யன்

## தொழில் வாழ்க்கை

கல்லூரிப் படிப்பை முடித்தபின் 1930களில் சென்னை தி.நகரில் குடியேறினார். அருகில் வசித்த பிரபல எழுத்தாளர் கல்கி கிருஷ்ணமூர்த்தி மற்றும் திரு. வி. க நடத்திய வார இதழ் *நவசக்தியில்* பணியாற்றிய வி. சுவாமிநாதனும் அவருக்கு நண்பர்கள் ஆனார்கள். புத்தகங்களாக வெளியிட்டது. அவை விற்பனையில் சிகரத்தை எட்டின. முதல் வெளியீடு வந்து நாற்பது ஆண்டுகளுக்குப் பின்னும் அவரது புதினங்கள் இன்னமும் அச்சில் உள்ளன. கமில் சுவெலபில், சாண்டில்யனை மிகப் பிரபலமான தமிழ் எழுத்தாளர்களில் நான்காவதாக குறிப்பிடுகிறார். சாண்டில்யன் செப்டம்பர் 11, 1987ல் மரணமடைந்தார்.
# சாண்டில்யன்

## இவரது நூல்கள்

### வரலாற்றுப் புதினங்கள்

1. *கடல் புறா* (3 பாகங்கள்)
1. *யவன ராணி* (2 பாகங்கள்)
1. *ராஜ முத்திரை* (2 பாகங்கள்)
1. *விஜய மகாதேவி* (3 பாகங்கள்)
1. *பல்லவ திலகம்*
1. *விலை ராணி*
1. *மன்னன் மகள்*
1. *ராஜ திலகம்*
1. *ஜல தீபம்* (3 பாகங்கள்)
1. *கன்னி மாடம்*
1. *சேரன் செல்வி*
1. *கவர்ந்த கண்கள்*
1. *மலை வாசல்*
1. *ஜீவ பூமி*
1. *மஞ்சள் ஆறு*
1. *மூங்கில் கோட்டை*
1. *சித்தரஞ்சனி*
1. *மோகினி வனம்*
1. *இந்திர குமாரி*
1. *இளைய ராணி*
1. *நீள்விழி*
1. *நாக தீபம்*
1. *வசந்த காலம்*
1. *பாண்டியன் பவனி*
1. *நாகதேவி*
1. *நீல வல்லி*
1. *ராஜ யோகம்*
1. *மோகனச் சிலை*
1. *மலை அரசி*
1. *கடல் ராணி*
1. *ஜலமோகினி*
1. *மங்கலதேவி*
1. *அவனி சுந்தரி*
1. *உதய பானு*
1. *ராஜ்யஸ்ரீ*
1. *ராஜ பேரிகை*
1. *நிலமங்கை*
1. *சந்திரமதி*
1. *ராணா ஹமீர்*
1. *அலை அரசி*
1. *மலை வாசல்*
1. *கடல் வேந்தன்*
1. *பாலைவனத்துப் புஷ்பம்*
1. *சாந்நதீபம்*
1. *மண்மலர்*
1. *மாதவியின் மனம்*
1. *பல்லவ பீடம்*
1. *நீலரதி*
# சாண்டில்யன்

## இவரது நூல்கள்

### சமூகப் புதினங்கள்

1. *நங்கூரம்*
1. *செண்பகத் தோட்டம்*
1. *மனமோகம்*
1. *மதுமலர்*
# சாண்டில்யன்

## இவரது நூல்கள்

### அரசியல் புதினம்

1. *புரட்சிப் பெண்*
# சாண்டில்யன்

## இவரது நூல்கள்

### கதைகள்

1. *ராணியின் கனவு*
# சாண்டில்யன்

## இவரது நூல்கள்

### ஆன்மிகம்

1. *திருப்பாவை*
1. *ராமானுஜர்*
# சாண்டில்யன்

## இவரது நூல்கள்

### அபுனைவு

1. *கம்பன் கண்ட பெண்கள்*
1. *நல்லொழுக்கம் ஏன்?*
1. *போராட்டங்கள்*
# கொட்டகலை

**கொட்டகலை** (*Kotagala*) இலங்கையின் மத்திய மாகணத்தின் நுவரெலியா தேர்தல் மாவடத்தில் நுவரெலியா நகரில் இருந்து 35.8 கிலோமீட்டர் தொலைவில் அமைந்துள்ள ஒரு சிறிய நகரமாகும். இது அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில் அமைந்துள்ளது.இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் அட்டன், தலவாக்கலை தொடருந்து நிலையங்களுக்கிடயே அமைந்துள்ளது. பொடிமெனிகே, உடரடமெனிகே என்ற பெயருடைய தொடருந்துகள் இந்நகரைக் கடந்து செல்கின்றன. இலங்கை பெற்றோலியக் கூட்டுத்தாபனத்தின் மத்திய வழங்கல் நிலையமொன்று இங்கே அமைந்துள்ளது. இந்தியத் தமிழர்கள் பெரும்பாண்மையாக வாழும் ஒரு சில நகரங்களில் இதுவும் ஒன்றாகும். இதன் அரசியல் நிர்வாகம் கொட்டகலை பிரதேச சபையால் மேற்கொள்ளப்பட்டு வருகின்றது.
# கொட்டகலை

## ஆதாரம்

- அமைவிடம் பற்றிய தகவல்கள்
# கினிகத்தனை

**கினிகத்தனை** இலங்கையின் மத்திய மாகணத்தின் நுவரெலியா தேர்தல் மாவடத்தில் நுவரெலியா நகரில் இருந்து 80 கிலோமீட்டர் தொலைவிலும் நாவலப்பிட்டி நகரில் இருந்து 15 கிலோமீட்டர் தொலைவிலும் அமைந்துள்ள ஒரு நகரமாகும். இது அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில் அமைந்துள்ளது. இலங்கையின் மத்திய மலை நாட்டுக்கு நுழையும் தென்மேற்கு கணவாய் இந்நகரமாகும். இலங்கையின் இரண்டு முக்கிய ஆறுகளான மகாவலி கங்கை , களனி கங்கை என்பவற்றின் நீரேந்துப்பகுதி பிரிப்புக் கோட்டில் இது அமைந்துள்ளது. இங்குள் காவல் நிலையத்தில் மழை நீரானது இரண்டு ஆறுகளுக்கும் செல்லும் வகையில் அமைக்கப்பட்டுள்ளது. இந்தியத் தமிழர்கள் சிறுபான்மையாக உள்ள இந்த நகரில் இனக்கலவரங்கள் அடிக்கடி நிகழ்வது வழக்கமாகும். இதன் அரசியல் நிர்வாகம் அம்பகமுவா பிரதேச சபையால் மேற்கொள்ளப்பட்டு வருகின்றது.
# கண்ணிவெடி நடவடிக்கைக்கான சுவிசு அமைப்பு

**கண்ணிவெடி நடவடிக்கைக்கான சுவிசு அமைப்பு** என்பது செனிவாவைத் தலைமை அலுவலகமாக் கொண்டியங்கும் சுவிசு நாட்டு அரசு அல்லாத ஓர் அமைப்பாகும். இது *பவுண்டேசன் சுவிசே டீமைனேச்* எனும் பிரான்சிய மொழிப் பெயரினாலேயே சுருக்கமாக எப் எசு டி (FSD) என்றவாறு அழைக்கப் படுகின்றது.
# கண்ணிவெடி நடவடிக்கைக்கான சுவிசு அமைப்பு

## பணிகள்

மிதிவெடிகள், வெடிக்காத வெடிநிலையில் உள்ள வெடிபொருட்களை அகற்றி மக்களை மீண்டும் மீள் குடியேற்றத்திற்கு உதவுவதே இந்த அமைப்பின் பணியாகும். இதன் முதன்மையான பணிகளாவன:
- மாந்தரநல நோக்குடன் கண்ணிவெடியகற்றல்.
- கண்ணிவெடி அகற்றுபவர்களுக்குப் பயிற்சியளித்தல்.
- கண்ணிவெடி தீநேர்ச்சிகளைத் (விபத்துக்களைத்) தவிர்க்கும் வண்ணம் பாதுகாப்புப் பயிற்சிகளையும் மற்றும் மிதிவெடி தீவாய்ப்புக் கல்வியையும் வழங்குதல்.
- சேமிக்கப்பட்டிருக்கும் கண்ணிவெடிகள் மற்றும் ஏனைய ஆயுதங்களை அழித்தல்.
# கண்ணிவெடி நடவடிக்கைக்கான சுவிசு அமைப்பு

## அமைப்பு

கண்டிவெடி நடவடிக்கைக்கான சுவிசு அமைப்பானது 2005 ஆம் ஆண்டுப் படி செனிவாத் தலைமை அலுவலத்தில் 10 பணியாளர்களையும் பணிபுரியும் இடங்களில் 60 பன்னாட்டு மற்றும் 600 உள்நாட்டுப் பணியாளர்களையும் கொண்டுள்ளது. ஆண்டிற்கான தோராயச் செலவீனம் ஏறத்தாழ 15 மில்லியன் அமெரிக்க டாலர்கள் ஆகும். இது பொது மற்றும் தனியார் துறைகளூடாகவும் உலக உணவுத் திட்டம், திட்டச் சேவைகளுக்கான ஐக்கிய நாடுகள் அலுவலகம், ஐக்கிய நாடுகள் கண்ணிவெடித் திட்ட சேவை, ஐக்கிய நாடுகள் வளர்ச்சித் திட்டம், ஐரோப்பாவின் கூட்டுறவிற்கும் பாதுகாப்பிற்குமான அமைப்பு, அனைத்துலகச் செஞ்சிலுவைச் சங்கம் போன்றவற்றினூடகவும் உதவிகளைப் பெறுகின்றது.
# கண்ணிவெடி நடவடிக்கைக்கான சுவிசு அமைப்பு

## உலகளாவிய திட்டங்கள்

2009 ஆம் ஆண்டின் படி இலங்கை, தச்செக்கித்தான், லாவோசு, சூடான், புரூண்டி ஆகிய நாடுகளில் திட்டங்களை நடைமுறைப்படுத்துகின்றது. இதற்கு முன்னர் பாசினியா, குரோவேசியா, அல்பேனியா, ஆப்கானித்தான், ஈராக் மற்றும் பாக்கிசுத்தான் திட்டங்களை நடைமுறைப்படுத்தியது.
# கண்ணிவெடி நடவடிக்கைக்கான சுவிசு அமைப்பு

## வெளியிணைப்புகள்

- கண்ணிவெடி நடவடிக்கைக்கான சுவிசு அமைப்பு
- மிதிவெடிகளை மனிதவலுக்கொண்டு அகற்றல் முப்பரிமாணக் காட்சி.
# விக்கிப்பீடியா:ஆண்டு நிறைவுகள்/திசம்பர் 27

**திசம்பர் 27**:
- 1831 &ndash; சார்ல்ஸ் டார்வின் உயிரினங்களின் படிவளர்ச்சிக் கொள்கை பற்றிய ஆய்வுக்காக தென்னமெரிக்கா நோக்கிப் புறப்பட்டார்.
- 1845 &ndash; பிள்ளைப் பேறுக்கு ஈதர் மயக்க மருந்தாக முதற் தடவையாக ஐக்கிய அமெரிக்காவில் ஜோர்ஜியாவில் பயன்படுத்தப்பட்டது.
- 1864 &ndash; இலங்கையில் முதலாவது தொடருந்து சேவை கொழும்புக்கும், அம்பேபுசைக்கும் இடையில் தொடங்கப்பட்டது.
- 1911 &ndash; இந்தியாவின் தேசியப் பண் ஜன கண மன முதன்முதலில் கல்கத்தா நகரில் நடந்த இந்திய தேசிய காங்கிரசு மாநாட்டில் இசைக்கப்பட்டது.
- 1945 &ndash; 29 நாடுகளின் ஒப்புதலுடன் அனைத்துலக நாணய நிதியம் உருவாக்கப்பட்டது.
- 1956 &ndash; தமிழ்நாட்டில் தமிழ் ஆட்சி மொழிச் சட்டம் ஒருமனதாக நிறைவேற்றப்பட்டது.
- 1979 &ndash; சோவியத் ஒன்றியம் ஆப்கானித்தானைக் கைப்பற்றியது. அரசுத்தலைவர் அபிசுல்லா அமீன் சுட்டுக்கொல்லப்பட்டார், பப்ராக் கர்மால் தலைவரானார்.
- 2007 &ndash; பாக்கித்தான் முன்னாள் பிரதமர் **பெனசீர் பூட்டோ** (படம்) ராவல்பிண்டியில் தற்கொலைக் குண்டுவெடிப்பில் கொல்லப்பட்டார்.
**விருகம்பாக்கம் அரங்கநாதன்** (பி.&nbsp;1931) **வ. நல்லையா** (இ.&nbsp;1976) **சீனு மோகன்** (இ.&nbsp;2018)
# கித்துள்கலை

**கித்துள்கலை** (*Kitulgala*)இலங்கையின் சபரகமுவா மாகணத்தின் கேகாலை தேர்தல் மாவடத்தில் அவிசாவளை நகரில் இருந்து 35 கிலோமீட்டர் தொலைவிலும் கினிகத்தனை நகரில் இருந்து 15 கிலோமீட்டர் தொலைவிலும் அமைந்துள்ள ஒரு நகரமாகும். இது அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில் அமைந்துள்ளது. இது , களனி கங்கையின் கரையில் இலங்கையின் மத்திய மலைநாட்டின் மேற்குச் சரிவில் மழைக்காடுகளின் எல்லையில் அமைந்துள்ளது. இது உள்ளாசபிரயாணிகளுக்குப் பிரசித்தமான இடமாகும். பனை வகையை சேர்ந்த கித்துள் மரங்களில் இருந்து கருப்பட்டி செய்யும் தொழில் இங்கு பிரசித்தமானதன் காரணமாகவே இப்பெயர் இப்பிரதேசத்துக்கு வழங்கிற்று.
# கித்துள்கலை

## ஆதாரங்கள்

- புவியியல் அமைவு பற்றிய தகவல்கள்
# கூகுள் நிலப்படங்கள்

**கூகுள் நிலப்படங்கள்** அல்லது **கூகுள் மேப்சு** *(Google Maps)* ஒரு புவியியற் தகவற் தொழில் நுட்ப மென்பொருள். இது முன்னர் கூகுள் லோக்கல் எனப்பட்டது. அநேகமான நாடுகளில் வீதிகள், பயணங்களைத் திட்டமிடல் போன்றவற்றிற்கு உதவுகின்றது.  
கூகுளின் இதுபோன்ற இன்னுமோர் பதிப்பு கூகுள் ஏர்த்தாகும் இது லினக்சு, மைக்ரோசாப்ட் விண்டோசு மற்றும் ஆப்பிள் இயங்குதளக் கணினிகளில் இருந்து உலகைச் சுற்றிப் பார்வையிட உதவுகின்றது.
# கூகுள் நிலப்படங்கள்

## வசதிகள்

கூகுள் மேப்ஸை சுட்டியைப் பாவித்து மேலும் கீழும் மற்றும் பக்கமாகவும் பார்க்கமுடியும் மேலும் சுட்டி சக்கரத்தை *(Mouse Wheel)* பாவித்துப் படத்தை உருப்பெருக்கியோ உருச்சிறுத்தோ காட்டமுடியும். மேலும் விசைப்பலகையில் உள்ள + மற்றும் - ஐப் பாவித்தும் உருப்பெருக்கியும் உருச்சிறுத்தும் படங்களைப் பார்வையிடலாம்.  
இது இதன் போட்டியாளர்களைப் போன்றே எவ்வாறு வாகனத்தை இலக்கிற்குச் செலுத்துவதென்றும் எதிர்பார்க்கப்படும் நேரம் மற்றும் தூரம் ஆகிய விபரங்களைத் தரும்.  
கூகுள் மேப்ஸ் மூன்று வழமையான பார்வைகளைத் தருகின்றது. ஒன்று தேசப்படம் இதில் வீதிகள் போன்றவிபரங்கள் உண்டு, செய்மதியூடான பார்வை, இரண்டும் சேர்ந்த பார்வை (அதாவது செய்மதி மற்றும் தேசப்படம் இரண்டும் சேர்ந்த பார்வை) இதில் வீதிப் படங்கள் தெளிவான செய்  
இதில் உள்ள பக்கத்திற்கான உரலி "link to this page" வசதியானது பிறிதொரு காலத்தில் இதை மீண்டும் பாவிக்கவுதகின்றது. இதில் உள்ள அகலாங்கு நெட்டாங்கு போன்ற விபரங்கள் நாசா வேல்ட் விண்ட் (NASA World Wind), ரெறாசேவர்-அமெரிக்கா (Terraserver-USA) போன்றவற்றைப் பயனபடுத்தி சிலசமயம் இதைவிடத் தெளிவான படங்களைப் பெறலாம்.
# கூகுள் நிலப்படங்கள்

## செய்மதிப் பார்வை

கூகுள் நிலப்படங்கள் தெளிவான செயமதியூடான படங்களை அமெரிக்கா மற்றும் கனடா ஆகிய பகுதிகளில் தருகின்றது (ஹவாய், அலாஸ்கா, போட்டொறிக்கோ, கன்னித் தீவுகள்) உடன் பகுதிகளாக அவுசுதிரேலியா. எகிப்து, பிரான்சு, ஈரான், ஐசுலாந்து, இத்தாலி, ஈராக், சப்பான், பேர்மூடா, குவைத், மெக்சிக்கோ, நெதர்லாந்து. ஐக்கிய இராச்சியம் போன்றபல நாடுகளில் பகுதியாகப் பார்வையிடலாம். அத்துடன் பல முக்கியமான நகரங்களையும் பார்க்கக் கூடியதாகவுள்ளது எடுத்துக் காட்டாக மாசுகோ, இசுதான்புல், மற்றும் இந்தியாவின் பிரபல நகரங்களான ஐதராபாத், பெங்களூர், சென்னை, சேலம், மும்பாய், புதுதில்லி ஆகியவற்றையும் காணக் கிடைக்கின்றது.  
கூகுள் ஏர்த் படத்தில் கிடைக்கும் படங்கள் அநேகமாக 1 வருடம் பழமை வாய்ந்தது வேறு சில இடங்களில் 5 வருடங்கள் பழமை வாய்ந்தவை.
# பிறக்டிக்கல் அக்சன்

**பிறக்டிக்கல் அக்சன்** (*Practical Action*) ஐக்கிய இராச்சியத்தில் பதிவுசெய்யப்பட்ட ஒரு சமூக சேவை நிறுவனமாகும். இது உலகின் இலத்தீன் அமெரிக்கா, கிழக்கு ஆபிரிக்கா, மேற்கு ஆபிரிக்கா, தெற்கு ஆசியா ஆகிய நான்கு பகுதிகளில் தனது சேவையை வழங்குகின்றது. பெரூ, கென்யா, சூடான், சிம்பாப்வே, இலங்கை மற்றும் நேபாளம் ஆகிய நாடுகளில் தனது சேவையை ஆற்றுகின்றது. 2005 ஆம் ஆண்டுவரை இது இடைத்தர தொழில்நுட்ப வளர்ச்சிக் குழுவெனப் பெயர்படும் இண்டமீடியேட் ரெக்னோலொஜி டெவலப்மெண்ட் குரூப் (*Intermediate technology Development Group*) என்றவாறு அழைக்கப்பட்டது.  
மேற்குறிப்பிட்ட நாடுகளில் *பிறக்டிக்கல் அக்சன்* வறுமையானவர்களுடன் சேர்ந்தியங்கி உணவு தயாரிப்பு, வேளாண்மை (விவசாயம்), போக்குவரத்து, சிறு கைத்தொழில்கள், ஆபத்துதவி, குடிநீர் மற்றும் சுகாதாரம், தங்குமிடம் போன்றவற்றில் ஈடுபடுகின்றனர். பிறக்டிக்கல் அக்சனில் கீழ்மட்டத்தில் இருந்து கிடைத்த அனுபவங்கள் ஆலோசனை வழங்குதல், பிரசுரித்தல், கல்வி சார் நடவடிக்கைகள், சர்வதேச தொழில்நுட்ப உதவி போன்றவற்றை வழங்குகின்றது.  
1965 இல் விரைவான சீர்திருத்தவாதியும் தத்துவாசிரியருமான E.H.Schumacher ஆப்ஸேவர் (Observer) பத்திரிகையில் உதவிகளின் கட்டுப்பாடுகளை வளர்ச்சியடைந்த நாடுகளில் உள்ள பாரிய தொழில்நுட்ப வசதிகளும் வளர்ச்சியடைந்து வரும் நாடுகளில் இன்மையால் ஓர் இடைநிலை தொழில்நுட்பமே இந்நாடுகளுக்குன் பொருத்தமானது என எடுத்துரைத்தார்.  
இதுபற்றிய கருத்துக்களிற்குக் கிடைத்த ஆதரவை அடுத்து Schumacherமற்றும் அதனுடன் கூட்டுச் சேர்தவர்களும் சேர்ந்து வினைத்திறனான வேலைச் செறிவான எண்ணக்கருவுடன் 1996 ஆம் ஆண்டுமுதல் இடைநிலை தொழில்நுட்ப விருத்திக் குழுவெனத் தமிழில் பொருள்படும் இண்டமீடியேட் ரெக்னோலொஜி டெவலப்மெண்ட் குரூப் (*Intermediate technology Development Group*) ஆரம்பிக்கப்பட்டது.  
இந்த அமைப்பு 1966 இல் உருவாக்கப் பட்டது. வேளாண்மையில் ஏற்பட்ட ஆரம்ப வெற்றியைத் தொடர்ந்து கட்டிடப் பொருட்களைத் தயாரித்தல், கிராப்புறச் சுகாதாரம் போன்ற வேலைகளில் ஈடுபட்டு ஒரு சர்வதேச அமைப்பாக வளர்ந்து கொண்டது. இந்த அமைப்பானது 7 நாடுகளில் அலுவலகங்களைக் கொண்டுள்ளதோடு 70 இற்கு மேற்பட்ட திட்டங்களில் உணவுத் தயாரிப்பில் ஈடுபட்டு வருகின்றனர்.
# பிறக்டிக்கல் அக்சன்

## வெளியிணைப்பு

- பிறக்டிக்கல் அக்சன்
# தமிழோவியன்

**தமிழோவியன்** (இ. டிசம்பர் 25, 2006) இலங்கையின் மலையகத்தின் மூத்த இலக்கியவாதியும் கவிஞருமாவார். நல்ல இலக்கிய நடைகொண்டு எழுதுபவர். ஐம்பதுகளில் கவிதைகள் எழுதத் தொடங்கினார். *இரா. ஆறுமுகம்* என்ற இயற்பெயர் கொண்ட தமிழோவியன் ஊவா மாகாணத்தில் பல எழுத்தாளர்களையும் கவிஞர்களையும் உருவாக்கியதில் முன் நின்றவராவார்.  
ஊவா மாகாணத்தில் பல இலக்கிய விழாக்களையும் நாடகங்களையும் இளமைக் காலத்திலிருந்தே நடத்தி வந்தவர்களில் தமிழோவியன் முக்கிய பங்களித்தவர். கவிஞர் கண்ணதாசன், நெடுஞ்செழியன் போன்றவர்களை பதுளைக்கு அழைத்து இலக்கிய விழாக்களை நடத்தியவர். அறிஞர் அண்ணா, பாரதிதாசன் இருவருடைய பிறந்த நாள் ஞாபகார்த்த கட்டுரைகளை தவறாமல் வருடா வருடம் பத்திரிகைகளில் எழுதி வந்தவர் என்பது குறிப்பிடத்தக்கது.  
ஊவா மாகாணத்தில் சில சாகித்திய விழாக்களை பொறுப்பேற்று பல இலக்கிய மலர் வெளியீடுகள் வெளிவருவதற்கும் முக்கிய பங்களிப்பினை தமிழோவியன் வழங்கி வந்துள்ளார். தமிழோவியனின் கவிதைத் தொகுப்பு இலங்கை சாகித்திய மண்டல விருது பெற்றது.  
நான்கு பிள்ளைகளின் தந்தையான தமிழோவியன் இறக்கும் போது வயது 68 ஆகும்.
# தமிழோவியன்

## வெளிவந்த நூற்கள்

- *தமிழோவியன் கவிதைகள்*, குமரன் பதிப்பகம், சென்னை
# சகுந்தலை (திரைப்படம்)

**சகுந்தலை** 1940 ஆம் ஆண்டு வெளிவந்த தமிழ்த் திரைப்படம் ஆகும். எல்லிஸ் டங்கனின் இயக்கத்தில் வெளிவந்த இப்படம் மகாகவி காளிதாசன் இயற்றிய சாகுந்தலம் என்ற காவியத்தை அடிப்படையாக வைத்துத் தயாரிக்கப்பட்டது. சகுந்தலையாக எம். எஸ். சுப்புலட்சுமி, துஷ்யந்தனாக ஜி. என். பாலசுப்பிரமணியம் ஆகியோரும் நடித்துள்ளனர். சென்னை நியூடோன் ஸ்டூடியோவில் தயாரிக்கப்பட்டது.  
இத்திரைப்படம் முதலில் எம். எஸ். சுப்புலட்சுமியின் கணவர் தி. சதாசிவம் தனது சந்திர பிரபா சினிடோன் என்ற திரைப்பட தயாரிப்பு நிறுவனம் மூலம் துவக்கப்பட்டது. பின்னர் மதுரை இராயல் டாக்கீஸ் நிறுவனத்தினர் வழங்கிய நிதியுதவியுடன் திரைப்படம் முடிக்கப்பட்டது. இத்திரைப்படத்தை மதுரை ராயல் டாக்கீஸ் நிறுவனம் நாடு முழுவதும் விநியோகம் செய்தனர்.
# சகுந்தலை (திரைப்படம்)

## கதை

கண்ணுவ முனிவரின் (*செருக்களத்தூர் சாமா*) ஆசிரமத்துக்கு அடுத்த வனத்தில் துஷ்யந்தன் (*ஜி. என். பாலசுப்பிரமணியம்*) ஒரு மானைத் துரத்தி வருகிறான். அந்நேரம் சகுந்தலை (*எம். எஸ். சுப்புலட்சுமி*) தோழிகள் பிரியம்வதை (டி. ஏ. மதுரம்), அனுசூயை (*சகுந்தலா பாய்*) ஆகியோருடன் மலர்ச்செடிகளுக்குத் தண்ணீர் விடுகிறாள். அப்போது அங்கு வரும் துஷ்யந்தனைக் கண்டு காதல் கொள்கிறாள். காதல் வயப்பட்டவர்கள் காந்தர்வ முறைப்படி திருமணம் புரிகின்றனர். துஷ்யந்தன் தனது மோதிரத்தை சகுந்தலையின் கையிலிட்டு விட்டு அத்தினாபுரம் செல்கிறான்.  
மன்னன் திரும்ப வரவில்லை. கவலையில் ஆழ்ந்திருந்த சகுந்தலை ஆசிரமத்துக்கு விருந்தினராக வந்த துருவாச முனிவரைக் (*டி. பி. எஸ். மணி*) கவனிக்கவில்லை. முனிவர் கோபம் கொண்டு "நீ யாருடைய தியானத்தில் என்னை அலட்சியம் செய்தாயோ அவன் உன்னை அடியோடு மறக்கட்டும்" என்று சபிக்கிறார். கவலையில் ஆழ்ந்த சகுந்தலையின் தோழிகள் முனிவரை சமாதானப்படுத்துகிறார்கள். கோபம் தணிந்த முனிவரும் கொடுத்த சாபத்திற்கு ஒரு பரிகாரமும் சொல்லிப் போகிறார்.  
) சகுந்தலை (எம்.எஸ்.)]]
சகுந்தலை கர்ப்பிணி ஆகிறாள். சகுந்தலையை கண்ணுவர் அத்தினாபுரம் அனுப்புகிறார். அவளுடன் அவரது சீடர்கள் சாரங்கரவனும் (*ரமணி*), சாரத்வதனும் (*கல்யாணம்*) அன்னை கௌதமியும் (*கோல்டன் சாரதாம்பாள்*) செல்கின்றனர். அத்தினாபுரத்தில் துஷ்யந்தனைக் காண்கின்றனர். ஆனால் அவன் சகுந்தலையை அடையாளம் காணவில்லை. அவன் கொடுத்த மோதிரமும் ஆறு குளிக்கும்போது தொலைந்து விடுகின்றது. சகுந்தலையுடன் வந்தவர்கள் அவளை அங்கேயே விட்டு விட்டுச் செல்கின்றனர். சகுந்தலை மயங்கி விழ ஒரு மின்னல் தோன்றி மேனகை (தவமணி தேவி) வந்து சகுந்தலையைத் தூக்கிக் கொண்டு செல்கிறாள்.  
ஆண்டுகள் ஐந்து செல்கின்றன. ஒரு நாள் நகரக் காவலாளி இரு செம்படவர்களை (*என். எஸ். கிருஷ்ணன், டி. எஸ். துரைராஜ்*) பிடித்துக் கொண்டு அரசனிடம் வருகிறான். அவர்கள் கடலில் கண்டெடுத்த மோதிரத்தைக் காட்டுகிறார்கள். பழைய நினைவுகள் திரும்பப் பெற்ற துஷ்யந்தன் சகுந்தலையைத் தேடிச் செல்கிறான்.  
கண்ணுவ முனிவரின் ஆசிரமத்தில் சிங்கக் குட்டியைத் துரத்திக்கொண்டு ஐந்து வயது பாலகன் சர்வதமனன் (*ராதா*) ஓடி வருகிறான். அவனுடன் அளவளாவுகிறான் துஷ்யந்தன். அப்போது அங்கு வந்த சகுந்தலையைக் கண்டு இருவரும் இணைகின்றனர்.  
கண்ணுவர், இருவரையும் ஆசீர்வதித்து சர்வதமனனுக்கு பரதன் என்ற பெயரையும் இடுகிறார். "அவன் பெயர்ப்பட அந்நாடும் அன்று முதல் *பாரத பூமி* என வழங்கும்" என்று கூறி வாழ்த்துகிறார்.
# சகுந்தலை (திரைப்படம்)

## நடிகர்கள்

| நடிகர் | பாத்திரம் |  |
| --- | --- | --- |
| எம். எஸ். சுப்புலட்சுமி | சகுந்தலை |  |
| ஜி. என். பாலசுப்பிரமணியம் | துசியந்தன் |  |
| செருக்களத்தூர் சாமா | கண்ணுவர் |  |
| ராதா | பரதன் |  |
| கே. சாரங்கபாணி | மாடவ்யன் |  |
| டி. பி. எஸ். மணி | துர்வாசர் |  |
| கல்யாணம் | சாரத்வதன் |  |
| ரமணி | சாரங்காவன் |  |
| சங்கர் | ஆத்ரேயர் |  |
| என். எஸ். கிருஷ்ணன் | செம்படவர் |  |
| டி. எஸ். துரைராஜ் | செம்படவர் |  |
| பி. ஜி. வெங்கடேசன் | வண்டிக்காரன் |  |
| டி. ஏ. மதுரம் | பிரியம்வதை, குறத்தி |  |
| சகுந்தலா பாய் | அனுசூயை |  |
| கோல்டன் சாரதாம்பாள் | கௌதமி |  |
| தவமணி தேவி | மேனகை | } |
# சகுந்தலை (திரைப்படம்)

## பாடல்கள்

இப்படத்தில் மொத்தம் 24 பாடல்கள் இடம்பெற்றிருந்தன.
| படல் | பாடியவர்(கள்) | தகவல்கள் |  |
| --- | --- | --- | --- |
| நிறை இன்பமே பாங்கி - இதோ பார் | எம். எஸ். சுப்புலட்சுமி, தோழிகள் | - |  |
| ஆனந்தமென் சொல்வேனே | எம். எஸ். சுப்புலட்சுமி | பாரத்மாதே பிரணாம் மெட்டு |  |
| எங்கும் நிறை நாத ப்ரம்மம் | எம். எஸ். சுப்புலட்சுமி | மேரே கிரிதர மெட்டு |  |
| பாகங்கள் பூர்ணமாக வேண்டும் | எம். எஸ். சுப்புலட்சுமி, தோழிகள் | - |  |
| அனல நாத ஜய ஜய சுர | எம். எஸ். சுப்புலட்சுமி, தோழிகள் | இராகம்: தேவமனோகரி, ஏக தாளம் |  |
| எனை மறந்தனன் மாதவர் வாழ் | ஜி. என். பாலசுப்பிரமணியம் | விருத்தம் - காம்போதி |  |
| மிகக் குதூகலிப்பது மேனோ | எம். எஸ். சுப்புலட்சுமி | - |  |
| எந்தனிடது தோளும்கண்ணும் துடிப்பதென்ன | எம். எஸ். சுப்புலட்சுமி | இராகம்: கரகரப்பிரியா, ஆதி தாளம் |  |
| மீளவும் வருவாரோ | எம். எஸ். சுப்புலட்சுமி | - |  |
| பச்சை குத்தி குறி சொல்லுவோம் | டி. ஏ. மதுரம் | - |  |
| சுகுமாரா என் தாபந்தனை | எம். எஸ். சுப்புலட்சுமி | மோகினிகே மெட்டு |  |
| மனமோகனாங்க அணங்கே | எம். எஸ். சுப்புலட்சுமி, துஷ்யந்தன் | - |  |
| சிருங்கார ரசவல்லியே | ஜி. என். பாலசுப்பிரமணியம் | இராகம்: குந்தவராளி, ஆதி தாளம் |  |
| ப்ரேமையில் யாவும் மறந்தேனே | எம். எஸ். சுப்புலட்சுமி, துஷ்யந்தன் | - |  |
| என தன்னை கருணை தானே | எம். எஸ். சுப்புலட்சுமி | - |  |
| இறைவா நானோர் பேதை அன்றோ | எம். எஸ். சுப்புலட்சுமி | அபமைனே மெட்டு |  |
| கைலாச வாசா கருணா விலாசா | செருக்களத்தூர் சாமா, கண்ணுவரின் மாணவர்கள் | பஜனை |  |
| மனக்குளிர கண்குளிர | எம். எஸ். சுப்புலட்சுமி | விருத்தம் - இராகமாலிகை |  |
| மன்னனுக்கே உரைப்பீர் | செருக்களத்தூர் சாமா | இராகம்: காம்போதி, ஆதி தாளம் |  |
| பொல்லாதையோ பெரும் சம்சார பந்தமே | பி. ஜி. வெங்கடேசன் | - |  |
| வெகு தூரங் கடல் தாண்டி | என். எஸ். கிருஷ்ணன், டி. எஸ். துரைராஜ் | - |  |
| இன்னிக்கு காலையிலே எழுதிருச்சு | என். எஸ். கிருஷ்ணன், டி. எஸ். துரைராஜ் | - |  |
| நெஞ்சில் எனை நொந்து மறந்தனனோ | ஜி. என். பாலசுப்பிரமணியம் | காகதகை மெட்டு |  |
| அம்மம்மா மனம் தாளேனே | எம். எஸ். சுப்புலட்சுமி | இராகம்: நாதநாமக்ரியை, திரிபுடை தாளம் | } |  
- Musical that caught everyone's fancy - சில சுவையான தகவல்கள்
# கரவனல்லை

**கரவனல்லை** இலங்கையின் சபரகமுவா மாகணத்தின் கேகாலை தேர்தல் மாவடத்தில் அவிசாவளை நகரில் இருந்து 15 கிலோமீட்டர் தொலைவிலும் கினிகத்தனை நகரில் இருந்து 35 கிலோமீட்டர் தொலைவிலும் அமைந்துள்ள ஒரு நகரமாகும். இது அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில் அமைந்துள்ளது. இது , களனி கங்கையின் கரையில் இலங்கையின் மத்திய மலைநாட்டின் மேற்குச் சரிவில் மழைக்காடுகளின் எல்லையில் அமைந்துள்ளது. இந்நகரில் இருந்து இலங்கையின் ஏ-1 கொழும்பு கண்டி பெருந்தெருவையும் ஏ-7 பெருந்தெருவையும் இணைக்கும் கேகாலை- புலத்கொவுபிடியா- கரவனல்லை ஏஏ021 பெருந்தெரு ஆரம்பிக்கிறது.
# எட்டியாந்தோட்டை

**எட்டியாந்தோட்டை** (*Yatiyanthota*, இலங்கையின் சபரகமுவா மாகாணம், கேகாலை மாவட்டத்தில் உள்ள ஒரு நகரம் ஆகும். இது அவிசாவளை நகரில் இருந்து 30 கிலோமீட்டர் தொலைவிலும் கினிகத்தனை நகரில் இருந்து 20 கிலோமீட்டர் தொலைவிலும், அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில் கரவனல்லைக்கும் கித்துள்கலைக்கும் இடையே அமைந்துள்ளது. இது, களனி கங்கையின் கரையில் இலங்கையின் மத்திய மலைநாட்டின் மேற்குச் சரிவில் மழைக்காடுகளின் எல்லையில் அமைந்துள்ளது.
# எட்டியாந்தோட்டை

## மக்கள் தொகை

எட்டியாந்தோட்டை நகரில் 2012 கணக்கெடுப்பின் படி 2,948 பேர் வசிக்கின்றனர், இவர்களில் 1548 பேர் பெண்களும், 1400 பேர் ஆண்களும் ஆவர்.
# சைவத் திருமுறைகள்

**சைவத் திருமுறைகள்** (*Tirumurai*) என்பவை பல்லவர் காலத்திலும் அதன் பின்னரும் தோன்றிய சைவ சமய நூல்களின் தொகுப்பாகும். இவை திருமுறைகள் என்றும் அறியப்படுகின்றன. இவை மொத்தம் 12 திருமுறைகளாக வகுக்கப்பட்டுள்ளன. இப்பன்னிரு திருமுறைகளும் அவற்றை இயற்றியோரும் இங்குப் பட்டியலிடப்பட்டுள்ளன.
# சைவத் திருமுறைகள்

## திருமுறைத் தொகுப்பு

பொ.ஊ. 10 ஆம் நூற்றாண்டில் இராஜராஜ சோழனின் ஆட்சியின்போது, சிதம்பரம் கோயிலிலே கவனிப்பாரற்றுக் கிடந்த திருமுறைகள் பூச்சிகளால் அரிக்கப்பட்டு அழிந்தவை போக எஞ்சியவற்றை, நம்பியாண்டார் நம்பி என்பவர் திருமுறைகளாகத் தொகுத்தார்.  
திருமுறைகள் பழந்தமிழ் இசையையொட்டிய பண்களுடன் பாடப்பட்டு வருகின்றன. சைவக் கோயில்களிலும், சைவர்கள் வீடுகளிலும், பாடசாலை முதலிய இடங்களில், சமய நிகழ்ச்சிகளின் போதும் திருமுறைகள் இன்றளவும் பாடப்பட்டு வருகின்றன.
இவை *பன்னிரு திருமுறைகள்* என்று அழைக்கப்படுகிறது.
# சைவத் திருமுறைகள்

## பன்னிரு திருமுறைகளின் பட்டியல்

| **இல.** | **திருமுறை** | **நூல்** | **ஆசிரியர்** |  |
| --- | --- | --- | --- | --- |
| 1 | முதலாம் திருமுறை | தேவாரம் | திருஞானசம்பந்தர் |  |
| 2 | இரண்டாம் திருமுறை |  |  |  |
| 3 | மூன்றாம் திருமுறை |  |  |  |
| 4 | நான்காம் திருமுறை | திருநாவுக்கரசர் |  |  |
| 5 | ஐந்தாம் திருமுறை |  |  |  |
| 6 | ஆறாம் திருமுறை |  |  |  |
| 7 | ஏழாம் திருமுறை | சுந்தரர் |  |  |
| 8 | எட்டாம் திருமுறை | திருவாசகம் | மாணிக்கவாசகர் |  |
| திருக்கோவையார் |  |  |  |  |
| 9 | ஒன்பதாம் திருமுறை | திருவிசைப்பா | திருமாளிகைத் தேவர் |  |
| சேந்தனார் |  |  |  |  |
| கருவூர்த் தேவர் |  |  |  |  |
| பூந்துருத்தி நம்பிகாடநம்பி |  |  |  |  |
| கண்டராதித்தர் |  |  |  |  |
| வேணாட்டடிகள் |  |  |  |  |
| திருவாலியமுதனார் |  |  |  |  |
| புருடோத்தம நம்பி |  |  |  |  |
| சேதிராயர் |  |  |  |  |
| திருப்பல்லாண்டு | சேந்தனார் |  |  |  |
| 10 | பத்தாம் திருமுறை | திருமந்திரம் | திருமூலர் |  |
| 11 | பதினோராம் திருமுறை | திருமுகப் பாசுரம் | திரு ஆலவாய் உடையார் |  |
| திருவாலங்காட்டுத் திருப்பதிகம் | காரைக்கால் அம்மையார் |  |  |  |
| திருவிரட்டை மணிமாலை |  |  |  |  |
| அற்புதத்திருவந்தாதி |  |  |  |  |
| சேத்திர வெண்பா | ஐயடிகள் காடவர்கோன் நாயனார் |  |  |  |
| பொன்வண்ணத்தந்தாதி | சேரமான் பெருமான் நாயனார் |  |  |  |
| திருவாரூர் மும்மணிக்கோவை |  |  |  |  |
| திருக்கைலாய ஞானஉலா அல்லது ஆதி உலா |  |  |  |  |
| கயிலைபாதி காளத்திபாதி அந்தாதி | நக்கீர தேவ நாயனார் |  |  |  |
| திருஈங்கோய்மலை எழுபது |  |  |  |  |
| திருவலஞ்சுழி மும்மணிக்கோவை |  |  |  |  |
| பெருந்தேவபாணி |  |  |  |  |
| கோபப் பிரசாதம் |  |  |  |  |
| கார் எட்டு |  |  |  |  |
| போற்றித்திருக்கலிவெண்பா |  |  |  |  |
| திருமுருகாற்றுப்படை |  |  |  |  |
| திருக்கண்ணப்ப தேவர் திருமறம் | கல்லாடதேவ நாயனார் |  |  |  |
| மூத்த நாயனார் திருஇரட்டை மணிமாலை | கபிலதேவ நாயனார் |  |  |  |
| சிவபெருமான் திருஇரட்டை மணிமாலை |  |  |  |  |
| சிவபெருமான் திருஅந்தாதி |  |  |  |  |
| சிவபெருமான் திருவந்தாதி | பரணதேவ நாயனார் |  |  |  |
| சிவபெருமான் மும்மணிக்கோவை | இளம்பெருமான் அடிகள் |  |  |  |
| மூத்த பிள்ளையார் திருமும்மணிக்கோவை | அதிராவடிகள் |  |  |  |
| கோயில் நான்மணிமாலை | பட்டினத்துப் பிள்ளையார் |  |  |  |
| திருக்கழுமல மும்மணிக்கோவை |  |  |  |  |
| திருவிடைமருதூர் மும்மணிக்கோவை |  |  |  |  |
| திருவேகம்பமுடையார் திருவந்தாதி |  |  |  |  |
| திருவொற்றியூர் ஒருபா ஒருபது |  |  |  |  |
| திருநாரையூர் விநாயகர் திருஇரட்டை மணிமாலை | நம்பியாண்டார் நம்பி |  |  |  |
| கோயில் திருப்பண்ணியர் விருத்தம் |  |  |  |  |
| திருத்தொண்டர் திருவந்தாதி |  |  |  |  |
| ஆளுடைய பிள்ளையார் திருவந்தாதி |  |  |  |  |
| ஆளுடைய பிள்ளையார் திருச்சண்பை விருத்தம் |  |  |  |  |
| ஆளுடைய பிள்ளையார் திருமும்மணிக்கோவை |  |  |  |  |
| ஆளுடைய பிள்ளையார் திருவுலாமாலை |  |  |  |  |
| ஆளுடைய பிள்ளையார் திருக்கலம்பகம் |  |  |  |  |
| ஆளுடைய பிள்ளையார் திருத்தொகை |  |  |  |  |
| திருநாவுக்கரசர் திருஏகாதசமாலை |  |  |  |  |
| 12 | பன்னிரண்டாம் திருமுறை | பெரியபுராணம் | சேக்கிழார் பெருமான் | } |
# சைவத் திருமுறைகள்

## திருமுறைகளில் பாடல்களின் எண்ணிக்கை

| **திருமுறை** | **பாடியவர்(கள்)** | **பாடல் எண்ணிக்கை** |
| --- | --- | --- |
| முதலாம் திருமுறை | திருஞானசம்பந்தர் | 1,469 |
| இரண்டாம் திருமுறை | திருஞானசம்பந்தர் | 1,331 |
| மூன்றாம் திருமுறை | திருஞானசம்பந்தர் | 1,358 |
| நான்காம் திருமுறை | திருநாவுக்கரசர் | 1,070 |
| ஐந்தாம் திருமுறை | திருநாவுக்கரசர் | 1,015 |
| ஆறாம் திருமுறை | திருநாவுக்கரசர் | 981 |
| ஏழாம் திருமுறை | சுந்தரர் | 1,026 |
| எட்டாம் திருமுறை | மாணிக்கவாசகர் | 1,058 |
| ஒன்பதாம் திருமுறை | 9 ஆசிரியர்கள் | 301 |
| பத்தாம் திருமுறை | திருமூலர் | 3,000 |
| பதினொன்றாம் திருமுறை | 12 ஆசிரியர்கள் | 1,385 |
| பன்னிரண்டாம் திருமுறை | சேக்கிழார் | 4,286 |
| **மொத்தம்** | **18,280** | } |
# சைவத் திருமுறைகள்

## திருமுறை பாடிய சான்றோர்கள்

| வரிசை | திருமுறையாசிரியர் | திருமுறை | பாடல்கள் |
| --- | --- | --- | --- |
| 1. | திருஞான சம்பந்தர் | 1,2,3 | 4158 |
| 2. | திருநாவுக்கரசர் | 4,5,6 | 3066 |
| 3. | சுந்தரர் | 7 | 1026 |
| 4. | மாணிக்கவாசகர் | 8 | 1058 |
| 5. | திருமாளிகை தேவர் | 9 | 45 |
| 6. | கண்டராதித்தர் | 9 | 10 |
| 7. | வேணாட்டடிகள் | 9 | 10 |
| 8. | சேதிராசர் | 9 | 10 |
| 9. | பூந்துருத்தி நம்பிகாடநம்பி | 9 | 12 |
| 10. | புருடோத்தம நம்பி | 9 | 22 |
| 11. | திருவாலியமுதனார் | 9 | 42 |
| 12. | சேந்தனார் | 9 | 47 |
| 13. | கருவூர்த்தேவர் | 9 | 103 |
| 14. | திருமூலர் | 10 | 3000 |
| 15. | திருவாலவாயுடையார் | 11 | 1 |
| 16. | கல்லாடதேவ நாயனார் | 11 | 1 |
| 17. | அதிராவடிகள் | 11 | 23 |
| 18. | ஐயடிகள் காடவர்கோன் நாயனார் | 11 | 24 |
| 19. | இளம்பெருமான் அடிகள் | 11 | 30 |
| 20. | பரணதேவ நாயனார் | 11 | 101 |
| 21. | சேரமான் பெருமான் நாயனார் | 11 | 11 |
| 22. | கபிலதேவ நாயனார் | 11 | 157 |
| 23. | காரைக்கால் அம்மையார் | 11 | 143 |
| 24. | பட்டினத்துப் பிள்ளையார் | 11 | 192 |
| 25. | நக்கீர தேவ நாயனார் | 11 | 199 |
| 26. | நம்பியாண்டார் நம்பி | 11 | 382 |
| 27. | சேக்கிழார் | 12 | 4286 |
# சைவத் திருமுறைகள்

## இவற்றையும் காண்க

-
-
-
-
-
-
-
-
-
-
-
-
-
-
# திருமந்திரம்

**திருமந்திரம்** என்பது திருமூலரால் எழுதப்பட்ட தமிழ் சைவசமயப் படைப்பு ஆகும். இந்நூல் மெய்யியல் நூல் வகையைச் சேர்ந்தது. சிவமே அன்பு, அன்பே சிவம் எனக் கூறும் திருமந்திரமே சைவ சித்தாந்தத்தின் முதல் நூலாகக் கருதப்படுகிறது.
# திருமந்திரம்

## வேறு பெயர்கள்

திருமந்திரம், தமிழ் ஆகம நூல் என்று அழைக்கப்படுகிறது.
# திருமந்திரம்

## எடுத்துக்காட்டுப் பாடல்கள்

<poem>
அன்பு சிவமிர ண்டென்பர் அறிவிலார்
அன்பே சிவமாவ தாரும் அறிகிலார்
அன்பே சிவமாவ தாரும் அறிந்தபின்
அன்பே சிவமாக அமர்ந்திருந்தாரே!
</poem>  
<poem>
உடம்பினை முன்னம் இழுக்கு என்று இருந்தேன்
உடம்பினுக்கு உள்ளே உறுபொருள் கண்டேன்
உடம்புளே உத்தமன் கோயில்கொண்டான் என்று
உடம்பினை யான் இருந்து ஓம்புகின்றேனே.
</poem>  
<poem>
அணுவில் அணுவினை ஆதிப் பிரானை
அணுவில் அணுவினை ஆயிரம் கூறிட்டு
அணுவில் அணுவை அணுக வல்லார்கட்கு
அணுவில் அணுவை அணுகலும் ஆமே
</poem>  
<poem>
உடம்பார் அழியின் உயிரார் அழிவர்
திடம்பட மெய்ஞ்ஞானஞ் சேரவுமாட்டார்
உடம்பை வளர்க்கும் உபாயம் அறிந்தே
உடம்பை வளர்த்தேன் உயிர்வளர்த் தேனே.
</poem>  
<poem>
அழிகின்ற ஆண்டவை ஐயைஞ்சு மூன்று
மொழிகின்ற முப்பத்து முன்றென்ப தாகுங்
கழிகின்ற காலறு பத்திரண் டென்ப
தெழுகின்ற ஈரைம்ப தெண்ணற் றிருந்தே
</poem>
# ஏ-7 நெடுஞ்சாலை (இலங்கை)

**ஏ-7 பெருந்தெரு** என்பது இலங்கையின் அவிசாவளையில் தொடங்கி நுவரெலியா நகரில் முடிவடையும் முதல் தர வாகனப் போக்குவரத்து நெடுஞ்சாலை ஆகும். இது 118.7 கிலோமீட்டர் நீளமானது. இது இலங்கையின் தேயிலை துறையின் முக்கிய நகரங்களை இலங்கையின் வர்த்தக மையங்கள் காணப்படும் கொழும்பு தேர்தல் மாவட்டத்துடன் இணைப்பதால் பொருளாதார ரீதியில் முக்கியத்துவமான பெருந்தெருவாகும். ஏ-7 பெருந்தெரு மலையக மக்கள் கொழும்பை அடைவதற்காக பயன்படுத்தும் வழிகளில் ஒன்றாகும். அவிசாவளை நகரில் ஏ-4 பெருந்தெருவுடனான சந்தியில் ஆரம்பிக்கும் இப்பெருந்தெருவின் நீள கணக்கீடும் இச்சந்தியில் இருந்தே ஆரம்பிக்கிறது. பின்னர் முறையே கரவனல்லை, எட்டியாந்தோட்டை, கித்துள்கலை, கினிகத்தனை, வட்டவளை, அட்டன், கொட்டகலை, தலவாக்கலை, லிந்துலை, நானு ஓயா போன்ற சிறிய, பெரிய நகரங்கள் ஊடாக நுவரெலியாவை அடைகிறது.
# ஏ-7 நெடுஞ்சாலை (இலங்கை)

## அமைப்பு

அவிசாவளை தொடக்கம் கரவனல்லை வரையான பகுதி 3.5 மீற்றர் அகலமான இரண்டு பாதைகள் (லேன்) கொண்டதாகவும் கரவனல்லை முதல் அட்டன் வரையான பகுதி ஒருபாதையை கொண்டதாகவும் *இரட்டை மேற்பரப்பு பிட்டுமன் பராமரப்பு* முறையை (காபட்) கொண்டதாக அமைக்கப்பட்டுள்ளது. அட்டன் முதல் நுவரெலியா வரையான பகுதி ஒருபாதையை கொண்டுள்ளதோடு ஒற்றை பிட்டுமன் பராமரிப்பு முறையைக் கொண்டுள்ளது.  
அவிசாவளை முதல் எட்டியாந்தொட்டை வரை மட்டமான வீதியாக காணப்படும் ஏ-7 பெருந்தெரு அதன் பிறகு தொடர்ச்சியான மேல் நோக்கிய ஏற்றத்தைக் கொண்டுள்ளது. இது கினிகத்தனை கணவாயூடாக மத்திய மலைநாட்டில் நுழைகிறது. அவிசாவளையில் கடல் மட்டத்தில் இருந்து 100 மீட்டர் சற்றே குறைவான (300 அடி) உயரத்தைக் கொண்டுள்ள ஏ-7 பெருந்தெரு நுவரெலியாவை அடையும் போது 2000 மீட்டர் (6000 அடியை) அடைகிறது.
# விக்கிப்பீடியா:ஆண்டு நிறைவுகள்/திசம்பர் 28

**திசம்பர் 28**:
- 1885 &ndash; இந்தியாவின் வழக்கறிஞர்கள், அறிவியலாளர்கள், ஊடகவியலாளர்கள் 72 பேர் இந்திய தேசிய காங்கிரசு கட்சியை மும்பை மாகாணத்தில் ஆரம்பித்தனர்.
- 1895 &ndash; பிரான்சின் **லூமியேர் சகோதரர்கள்** (படம்) பாரிஸ் நகரில் தங்கள் திரைப்படத்தை முதன்முதலாகப் பொதுமக்கள் பார்வைக்குக் கட்டணத்துடன் திரையிட்டனர்.
- 1895 &ndash; எக்சு-கதிர்கள் பற்றிய கண்டுபிடிப்பை வில்லெம் ரோண்ட்கன் வெளியிட்டார்.
- 1943 &ndash; சோவியத் அதிகாரிகள் கால்மீக்கிய இனத்தவரை சைபீரியாவுக்கும், மத்திய ஆசியாவுக்கும் நாடு கடத்தினர்.
- 1994 &ndash; விடுதலைப் புலிகளின் உப தலைவர்களில் ஒருவரான கோபாலசாமி மகேந்திரராஜா இந்திய அமைதிப்படையுடன் இணைந்து புலிகளுக்கெதிராக சதி செய்தார் என்ற குற்றச்சாட்டின்பேரில் அவருக்கு புலிகளால் மரணதண்டனை நிறைவேற்றப்பட்டது.
- 1999 &ndash; இலங்கை, புங்குடுதீவில் சாரதாம்பாள் சரவணபவானந்தக் குருக்கள் (29) என்ற பெண் இலங்கைக் கடற்படையினரால் கடத்தப்பட்டு பாலியல் வன்முறைக்கு உட்படுத்தப்பட்டுப் படுகொலை செய்யப்பட்டார்.
- 2014 &ndash; சிங்கப்பூர் நோக்கிச் சென்ற இந்தோனேசியா ஏர்ஏசியா விமானம் 8501 கரிமட்டா நீரிணையில் விபத்துக்குள்ளானதில் அதில் பயணம் செய்த அனைத்து 162 பேரும் உயிரிழந்தனர்.
**எஸ். என். நாகராசன்** (பி. 1927) **எஸ். பாலசுப்பிரமணியன்** (பி. 1936) **எஸ். செல்வசேகரன்** (இ.&nbsp;2012)
# விக்கிப்பீடியா:ஆண்டு நிறைவுகள்/திசம்பர் 29

**திசம்பர் 29**:
- 1835 &ndash; மிசிசிப்பி ஆற்றின் கிழக்கேயுள்ள செரோக்கீ இன மக்களின் நிலங்கள் அனைத்தையும் ஐக்கிய அமெரிக்காவுக்குக் கொடுக்கும் ஒப்பந்தம் கையெழுத்திடப்பட்டது.
- 1890 &ndash; வூண்டட் நீ படுகொலை: தென் டகோட்டாவில் அமெரிக்கப் படைகள் பெண்கள் குழந்தைகள் உட்பட 300 ஆதிகுடிகளை படுகொலை செய்தனர்.
- 1930 &ndash; அலகாபாத் நகரில் கூட்டம் ஒன்றில் உரையாற்றிய கவிஞரும், மெய்யியலாளருமான **முகமது இக்பால்** (படம்) முஸ்லிம்களுக்கென தனிநாடு கோரிக்கையைக் கொண்ட தனது இரு-நாடுகள் கொள்கையை முன்வைத்தார்.
- 1940 &ndash; இரண்டாம் உலகப் போர்: லண்டன் நகரின் மேல் நாட்சி ஜெர்மனியின் வான்படைகள் தீக்குண்டுகளை வீசியதில் 200 பொதுமக்கள் கொல்லப்பட்டனர்.
- 1998 &ndash; கம்போடியாவில் 1970களில் ஒரு மில்லியன் மக்கள் கொலை செய்யப்பட்டமைக்கு கெமர் ரூச் தலைவர்கள் மன்னிப்புக் கேட்டனர்.
- 2011 &ndash; சமோவா, டோக்கெலாவ் ஆகிய நாடுகள் புதிய நாள்காட்டியை அறிமுகப்படுத்தின. இதன்படி, டிசம்பர் 29 இற்கு அடுத்தநாள் டிசம்பர் 31 ஆக அறிவித்தன.
**ரொபின் தம்பு** (பி. 1930) **பழ. கோமதிநாயகம்** (இ.&nbsp;2009) **தமிழண்ணல்** (இ.&nbsp;2015)
# சிவனிடம் உபதேசம் பெற்ற குருநாதர்கள்

சிவபெருமானிடம் உபதேசம் பெற்ற எட்டு குருமார்கள் சைவ சமயத்தின் குரு பாரம்பரியத்தினைத் தொடங்கியவர்கள் ஆவார்கள்.  
சைவ சமயத்தில் குரு பாரம்பரியம் என்று சொல்லப்படுவது சிவபெருமானிடம் உபதேசம் பெற்று குருவானவர்களின் பரம்பரையாகும். குருவிடமிருந்து கற்ற சீடர்களும், அவர்கள் கற்பித்தவர்களும் கொண்ட பாரம்பரியமாகும்.  
இந்த குரு பாரம்பரியம் சிவபெருமானிடமிருந்து தொடங்குகிறது. சிவபெருமானிடமிருந்து நேரடியாக உபதேசம் பெற்றவர்கள் எட்டு குருநாதர்களாவார்கள். இவர்களைப் பற்றி திருமூலரின் திருமந்திரத்தில் குறிப்பிடப்பட்டுள்ளது.  
"நந்தி அருள் பெற்ற நாதரை நாடிடின்
நந்திகள் நால்வர் சிவயோக மாமுனி
மன்று தொழுத பதஞ்சலி வியாக்ரமர்
என்றிவர் என்னோடு எண் மரும் ஆகும்".  
இதில் என்னோடு என்பது திருமூலரைக் குறிப்பதுவாகும்.  
**நந்திகள் நால்வர்**
- சனகர்
- சனந்தனர்
- சனாதனர்
- சனற்குமாரர்  
- நந்தி தேவர்
- சிவயோக மாமுனி
- பதஞ்சலி
- வியாக்கிராமர்
- திருமூலர்
# சிவனிடம் உபதேசம் பெற்ற குருநாதர்கள்

## உசாத்துணை நூல்கள்

- துரை இராஜாராம், *திருமூலர் வாழ்வும் வாக்கும்*, நர்மதா பதிப்பகம்
# நாயன்மார் பட்டியல்

## உசாத்துணை நூல்கள்

- துரை இராஜாராம், *திருமூலர் வாழ்வும் வாக்கும்*, நர்மதா பதிப்பகம்
- துர்க்காதாஸ் எஸ்.கே.ஸ்வாமி, "அறுபத்து மூவர் கதைகள்", பிரேமா பிரசுரம்
# சைவ சித்தாந்த சாத்திரங்கள்

சைவ சித்தாந்த சாத்திரங்கள் பதினான்கு ஆகும். தமிழர்களின் தொன்மை மிகுந்த தத்துவம் எனப் போற்றப்படுகின்ற இந்த சாத்திரங்கள் பற்றி ஜி.யூ.போப் அவர்கள் பாராட்டியுள்ளார். இவைகள் 12-ஆம் நூற்றாண்டில் இரண்டும், 13-ஆம் நூற்றாண்டில் நான்கும், 14-ஆம் நூற்றாண்டில் எட்டுமாகத் தோன்றின.பதினான்கு சாத்திரங்கள் எவை எவை என்பதை-  
: 'உந்தி களிறு உயர்போதம் சிந்தியார்  
:பிந்திருபா உண்மை பிரகாசம்-வந்தவருட்  
:பண்புவினா போற்றிகொடி பாசமிலா நெஞ்சுவிடு  
:உண்மைநெறி சங்கற்பம் முற்று'  
எனவரும் வென்பா குறிக்கும்.  
பதினான்கு சாத்திரங்களும் அவற்றினை இயற்றியோர்களும் கீழே.
- திருவுந்தியார் - திருவியலூர் உய்யவந்த தேவநாயனார்
- திருக்களிற்றுப்படியார் - திருக்கடவூர் உய்யவந்த தேவநாயனார்
- சிவஞானபோதம் - மெய்கண்ட தேவநாயனார்
- சிவஞான சித்தியார் - திருநறையூர் அருள்நந்தி தேவநாயனார்
- இருபா இருபஃது - அருள்நந்திசிவாசாரியார்
- உண்மை விளக்கம் - திருவதிகை மனவாசகங்கடந்தார்
- சிவப்பிரகாசம் - உமாபதிசிவாசாரியார்
- திருவருட்பயன் - உமாபதிசிவாசாரியார்
- வினாவெண்பா - உமாபதிசிவாசாரியார்
- போற்றிப்பஃறொடை - உமாபதிசிவாசாரியார்
- உண்மைநெறி விளக்கம் - உமாபதிசிவாசாரியார்
- கொடிப்பாட்டு - உமாபதிசிவாசாரியார்
- நெஞ்சுவிடுதூது - உமாபதிசிவாசாரியார்
- சங்கற்ப நிராகரணம் - உமாபதிசிவாசாரியார்
# கற்ப மூலிகைகள்

## உசாத்துணை நூல்கள்

- துரை இராஜாராம், *திருமூலர் வாழ்வும் வாக்கும்*, நர்மதா பதிப்பகம்
- முனைவர் இர.வாசுதேவன் *தமிழில் மருத்துவ இலக்கியங்கள்*, பூங்கொடி பதிப்பகம்
# அட்டமா சித்திகள்

**அட்டமா சித்தி** என்று மரபாகக் கருதப்படும் எட்டுத் திறமைகளை அடைந்தவர்கள் சித்தர்கள் ஆவர். இவை இயற்கை அளித்த திறமைகள் எனவும், அற்புதத் தன்மை உடையன என்றும் கருதப்படுகின்றன. இவ்வாறான அட்டமா சித்திகளைச் சித்தர்கள் அட்டாங்க யோகப் பயிற்சியினால் பெற்றனர். இந்தச் சித்திகளைத் திருமந்திரம் விளக்குகிறது.
# அட்டமா சித்திகள்

## அட்டமா சித்திகள்

திருமூலர்--திருமந்திரம்-668வது பாடல்
# அட்டமா சித்திகள்

## அட்டமா சித்திகள்

### அட்டமா சித்திகள் விளக்கம்

1. *அணிமா* - அணுவைப் போல் சிறிதான தேகத்தை அடைதல்.
1. *மகிமா* - மலையைப் போல் பெரிதாதல்.
1. *இலகிமா* - காற்றைப் போல் இலேசாய் இருத்தல்.
1. *கரிமா* - கனமாவது-மலைகளாலும், வாயுவினாலும் அசைக்கவும் முடியாமல் பாரமாயிருத்தல்.
1. *பிராத்தி* - எல்லாப் பொருட்களையும் தன்வயப் படுத்துதல், மனத்தினால் நினைத்தவை யாவையும் அடைதல், அவற்றைப் பெறுதல்.
1. *பிராகாமியம்* - தன் உடலை விட்டு பிற உடலில் உட்புகுதல். (கூடு விட்டுக் கூடு பாய்தல்)
1. *ஈசத்துவம்* - நான்முகன் முதலான தேவர்களிடத்தும் தன் ஆணையைச் செலுத்தல்.
1. *வசித்துவம்* - அனைத்தையும் வசப்படுத்தல்.
# அட்டமா சித்திகள்

## விளக்கம் தரும் பாடல் பொருள் நோக்குப் பிரிப்பு

அணுவினும் நுண்ணுருவு கொளல் அணிமாவாம், அவற்றின்
:அதி வேகத்து இயங்கியும் தோய்வற்ற உடல் லகிமா,
திணிய பெருவரை என மெய் சிறப்புறுகை மகிமா,
:சிந்தித்த பலம் எவையும் செறிந்துறுகை பிராத்தி,
பிணை விழியர் ஆயிரவரொடும் புணர்ச்சி பெறுகை
:பிரகாமி, ஈசிதை மாவலியும் அடி பேணி
மணமலர் போல் எவராலும் வாஞ்சிக்கப்படுகை
:வசி வசிதை வலியாரால் தடுப்பரிய வாழ்வே.  
- பூலோகசிங்கம், பொ., *இந்துக் கலைக்களஞ்சியம்*, கொழும்பு, 1990
- துரை இராஜாராம், *திருமூலர் வாழ்வும் வாக்கும்*, நர்மதா பதிப்பகம்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# அட்டாங்க யோகம்

சைவத்திருமுறைகளில் பத்தாம் திருமுறையான திருமூலர் எழுதிய திருமந்திரம் ஒன்பது ஆகமங்களின் கருத்தை ஒன்பது தந்திரங்களில் விளக்குகின்றது. இதில் மூன்றாம் தந்திரம் வீராகமத்தின் சாரமாகும். மூன்றாம் தந்திரத்தில் முதலாவதாக இடம் பெற்றிருப்பது **அட்டாங்க யோகம்** எனப்படும்.  
அது அட்டாங்க யோகத்தின் எட்டு உறுப்புக்களைக் கீழ்க்கண்டவாறு தொகுத்துக் கூறுகிறது:  
**இயம நியமமே எண்ணிலா ஆதனம்**  
**நயமுறு பிராணாயா மம்பிரத்தி யாகாரம்**  
**சயமிகு தாரணை தியானஞ் சமாதி**  
**அயமுறும் அட்டாங்க மாவது மாமே** (திருமந்திரம் : 3:1:4)
# அட்டாங்க யோகம்

## பெயர்க் காரணம்

அட்டம் என்பது எட்டு என்ற எண்ணைக் குறிக்கும். அங்கம் என்பதற்கு உறுப்பு எனப் பொருள். யோகம் என்பது கூடுகை, பொருந்துகை என்று பொருள்படும்; அதன்பொருளை வளர்த்து இறைவனுடன் அருளால் ஒன்றுதலைக் குறிக்கும் என்று கூறுவர். உயிர்கள் இறைவனுடன் ஒன்றுபடக் கடைப்பிடிக்க வேண்டிய எட்டுப் படிநிலைகளை எடுத்துரைப்பதே அட்டாங்க யோகம் எனப்படுகிறது.
# அட்டாங்க யோகம்

## எட்டு உறுப்புகள்

முத்தி பெறுவதற்குரிய வழிகள் நான்கு என்பது சைவநெறி. அவற்றுள் யோகம் என்பது ஒன்று. யாகம் என்பது தவம். திருமந்திரம் எட்டு வகையான யோக நிலைகளைக் குறிப்பிட்டு அவற்றை **அட்டாங்க யோகம்** என்கிறது.  
1. இயமம்: பதஞ்சலி யோகசூத்திரம் **ஐந்து** இயமங்களை நவில்கின்றது: கொல்லாமை, வாய்மை, கள்ளாமை, வெஃகாமை புலன் அடக்கம் என்பனவாம்.
ஆனால் திருமந்திரமோ **பத்தினை** நவில்கின்றது: கொல்லாமை, பொய்யாமை, கள்ளாமை, நல்ல குணங்கள், புலன் அடக்கம், நடுநிலைமை (விருப்பு வெறுப்புக்கள் இன்மை), பகுத்துண்டல், மாசின்மை, கள்ளுண்ணாமை, காமம் இன்மை என்னும் பத்தனையும் முற்ற உடையவனே இயம யோகம் கைவரப் பெற்றவனாவான் ஆகும். **கொல்லான்,பொய் கூறான், களவிலான், எண்குணன்,** **நல்லான், அடக்க முடையான், நடுச்செய்ய** **வல்லான், பகுத்துண்பான், மாசிலான், கட்காமம்** **இல்லான் இயமத் திடையில்நின் றானே** [எண்குணன் = எண்ணும் குணமுடையான், எதையும் ஆராய்ந்து அறியும் குணம்]
1. நியமம் - தவம், மனத்தூய்மை, வாய்மை, தத்துவ நூலோர்தல், பெற்றது கொண்டு மகிழ்தல், தெய்வம் வழிபடல்.
1. ஆசனம் - உடலைப் பல்வேறு கோணங்களில் நிறுத்தி, பயிற்சி செய்தல்.
1. பிராணாயாமம் - உயிர்க்கும் உயிர் மூச்சைக் கட்டுக்குள் கொண்டுவருதல். இதுவும் இரண்டு வகைப்படும். மந்திரமில்லாது நிறுத்தல் ஒருவகை. பிரணவம் காயத்திரி முதலான மந்திரத்தைச் சொல்லிக்கொண்டு நிறுத்தல்.
1. பிராத்தியாகாரம் - மனமானது, புலன்கள் வாயிலாக விஷயாதிகளில் சென்று பற்றி உழலாவண்ணம் அடக்குதல்.
1. தாரணை - உந்தி,இதயம்,உச்சி என்னும் மூன்றிடத்தும் உள்ளத்தை நிலைநிறுத்தல்;
1. தியானம் - கண்களைத் திறந்தும் திறவாமலும் வைத்துக்கொண்டு சிவனை உள்நோக்குதல்
1. சமாதி - விந்துநாதம் காணல்  
இத்தகு அட்டாங்க யோகத்தினால் அட்டமா சித்திகளை அடைந்தவர்களே சித்தர்கள் ஆவார்கள்.
# அட்டாங்க யோகம்

## தமிழ்ப் பெயர்கள்

அட்டாங்க யோக இருக்கை நிலைகளுக்கான தமிழ்ப்பெயர்கள்
- ஆதனம் - இருக்கை
- பிராணாயாமம் - வளிநிலை
- பிரத்தியாகாரம் - தொகைநிலை
- தாரணை - பொறைநிலை
- தியானம் - நினைத்தல்
- சமாதி - நொசிப்பு
# அட்டாங்க யோகம்

## இவற்றையும் காண்க

- அட்டாங்க யோகம் தமிழ்ப்பெயர்
# அட்டாங்க யோகம்

## உசாத்துணை நூல்கள்

- துரை இராஜாராம், *திருமூலர் வாழ்வும் வாக்கும்*, நர்மதா பதிப்பகம்